Familien leide ut flere deler av huset. Sammen med Smerthu bodde ekteparet Per og Karin Trandem, som nylig hadde flyttet til Moss. Med Smerthu og Trandem bodde også Paul Kjellerø. Paul var ugift og arbeidet som ekspeditør for "Moss Droscheieres innkjøpslag". I den andre utleiedelen skal Ingerid Haralda Paulsen, som også var ugift ha bodd. Hun arbeidet som korkskjærerske for Helly Hansen. Hun hadde to år tidligere bodd i Klostergata 28, altså dagens nr. 26.